
Относно:  Проект на Наредба за допълнение на Наредбата за условията и реда за платено и безплатно паркиране на  моторни превозни средства на територията на Община Бургас, определена като зона


Уважаеми  общински съветници,

Предлагаме на Вашето внимание проект за допълнение на Наредбата за условията и реда за платено и безплатно паркиране на  моторни превозни средства на територията на Община Бургас, определена като зона (НАРЕДБАТА).

Според нас от режима на платено локално паркиране на МПС следва да се ползват не само лицата, които са регистрирани по постоянен адрес попадащ в обхвата на зоната, но и тези регистрирани по настоящ адрес. По този начин ще бъде избегната дискриминация по признак адресна регистрация, каквито условия създава сега съществуващото положение. Смятаме, че достатъчна превантивна мярка срещу възможни злоупотреби е ограничението правото за платено локално паркиране да се ползва за 2 (два) автомобила на адрес. 

Мотивирани от изложеното и на основание чл. 21, ал. 2 във вр. с чл. 21,  ал. 1, т. 23 от Закона за местното самоуправление и местната администрация

ПРЕДЛАГАМЕ  Общински съвет гр. Бургас да приеме следното 

РЕШЕНИЕ:

Приема Наредба за допълнение на Наредбата за условията и реда за платено и безплатно паркиране на моторни превозни средства на територията на Община Бургас, определена като зона

§ 1. Заглавието на Раздел ІV се допълва както следва : 

„Режим на платено локално паркиране на МПС по постоянен или настоящ адрес“

 § 2. Чл.13 се правят следните допълнения: : 


“В зоната с въведен режим за платено паркиране, кметът със заповед може да въвежда режим на платено локално паркиране на МПС по постоянен или настоящ адрес на собствениците им.”

§ 3. В Чл.14 се правят следните допълнения: 

(1) Собствениците на МПС и лица, ползващи МПС на друго правно основание, регистрирани по постоянен или настоящ адрес в зоната с въведен режим за платено паркиране, имат право да паркират в границите на подзоната, в чиито граници попада постоянният или настоящият им адрес, посочени в Приложение 1.



(2) Регистрираните по постоянен или настоящ адрес в гранични участъци на подзони, в зоната за платено и локално паркиране, имат право да изберат конкретна подзона за паркиране в непосредствена близост до постоянния или настоящия им адрес.

(5) Правото по ал. 1, се ползва за 2 (два) автомобила на адрес, като правото за втория автомобил се удостоверява с документ за собственост на МПС или въз основа на друго правно основание.


(6) Стикер не се издава на лица, притежаващи място за паркиране или  гаражна клетка в урегулирания поземлен имот, на който е постоянният или  настоящият им адрес, или е било променено предназначението на такива  помещения.

§ 4. В Чл.15, ал. 1, изр. 2 се правят следните допълнения: 

“Към заявлението се представят следните документи: 

1. Лична карта за удостоверяване на постоянен адрес или адресна карта за 
настоящ адрес;  

2. Свидетелство за регистрация на МПС;

3. Документ, удостоверяващ друго правно основание.


С уважение,


група общински съветници от ПП НФСБ

